Scamnium quod fecit quidam homo, nomine Petrus, de quamdam vineam que adjacet in villa Rufiaco, in clauso scilicet nostro, cum monachis Sancti Petri Cluniensis cœnobii: habet enim jam dicta vinea in longum perticas XII, in fronte II; terminat vero a mane terra Johanni, a meridie aqua decurrente, a sero terra Sancti Petri, a cercio terra Otberti. Actum Cluniaco publice. S. Petri, qui fecit et firmare rogavit. S. Otberti. S. Constantii. S. Bernardi. S. Alerici. S. Rodgerii. S. Raimberti. Et in alio loco campum arabile qui habet in longum perticas X et in fronte II; terminat ipsa terra a cercio terra Ornati et fratribus ejus, in aliis partibus terra Sancti Petri. Arnaldus levita scripsit, anno XII regnante Rodberto rege, in mense aprili.